16 
porrectus; apertura latior atcjue longior et alterius nostrae speciei aperturae similior, cui 
])raeterea anfractibus internis non prorsus clausis affinis est. 
Anno 1846 111. Gould (1. c.) speciem maderensem, de qua verba fecimus, descrip- 
sit, quam fiilse duas in species, Vitr. nitidam et Vitr. marcidam separavit. Vitr. marcida 
enim nonnisi mortua (unde opaca) neque prorsus adulta ejusdem speciei specimina com- 
plectitur; qua de causa nostrae speciei nomen Yitr. nitidae Gould vindicavimus. 
Altera vero species, a Rev. Lovve Vitr. Behnii nominata, et ipsa ab 111. Gould una 
cum praecedenti nomine Vitr. ruivensis Couthouy descripta est, quod nomen prioritate 
gaudens, conservandum nobis esse videtur. 
Utraque species promiscue in locis liumidis atque umbrosis vivit, ubi plerumque sub 
lapidibus, sed nunquam infra altitudinem 2000 ped. reperitur. Frequenter enim occur- 
runt animalia illa in Ribeiro frio (2500') in Serra San Antonio (3000') in Pico ruivo (1000') 
ubi in sylvulis Vaccinii maderensis reperiuntur. Quae specimina 111. Gould descripsit, in 
Rocbe de Empeua (4250') reperta sunt. 
Quae animalia quum sub lapidibus quiescentia reperiuntur, pallio testam prorsus 
legente. Limaci contracto simillima apparent. Colore sunt cinereo, Vitr. nitida quidem e 
rubro -testaceo, Vilr. ruivensis autem e nigricante, anteriore praesertim corporis parte 
obscurius maculata. Satis celeriter repere solent, quamvis tanta alacritate egeant, quae, 
exempli causa, Vilr. pellucidae propria est; procedunt vere nonnisi capite retracto, quod 
tum solum una cum tentaculis porrigunt, quum, quasi locorum conditionem exploratura, 
consistunt. Carnivoras esse Vitrinas jam Rev. Lowe observavit: in captivitate saltem mol- 
lusca minora cum ipsis inclusa, junioribus ejusdem speciei non exceptis, testam solam 
relinquentes brevi tempore comedunt. 
Utraque species eadem fere statura est, longitudinem enim 1^ pollic. adsequitur. 
Cujus corporis amplitudinis ratione habita, vix credas fieri posse, ut animal in testam 
pusillam long. 15 millim. fere totum se retrahere possit, exigua tantum parte, quae pallio 
legitur, excepta. Nihilominus vero res ita se habet, quum non solum corpus magna sit 
mollitie atque laxitate, sed etiam animal in testam se retrahens aerem ex amplissimo antro 
re.‘'piratorio expellat. 
Ceterum perpetuus humor vitae conditio necessaria Vitrinis illis esse videtur, sicut 
omnino tenerrimae atque delicatissimae sunt naturae; qua de causa in captivitate nonnisi 
maxima cum difficultate salvae conservari j)Ossunt. Nisi enim scatula, in qua ex excur- 
sione domum transportantur, musco humido repleta est, adversus omnem curam non 
recreantur, sed corpore subporrecto sine ullo motu remanent; superficies vero brevi 
tempore nitorem mucosum perdit et pallium paullatim de testa detrahitur. Qua ex causa 
nunquam mihi contigit, ut omni cura adhil)ita animalia amplius duobus diebus viva con- 
servarem, sed tertio semper testa denudata, mortua reperi. 
